बीरभूम के अलावा बंगाल के दुर्गापुर में भी पर्चा दाखिले के दौरान झड़प की खबर है। वहीं फरीदपुर ब्लॉक एरिया में केंद्रीय मंत्री बाबुल सुप्रियो जिस दौरान बीजेपी उम्मीदवार के साथ ब्लॉक ऑफिस पहुंचे तो ऐसा आरोप की टीएमसी कार्यकर्ताओं ने उन्हें वहां जाने से रोका। इसी बीच बाबुल सुप्रीयो ने कहा है कि हमे नामांकन करने से रोका गया। हमारा प्रदर्शन जारी रहेगा। बाबुल सुप्रियो ने इस संबंध में एक वीडियो में माइक्रो ब्‍लॉगिंग साइट ट्विटर पर डाला है और लिखा है कि देख लीजिए टीएमसी कार्यकर्ताओं की गुंडागर्दी। बाबुल सुप्रियो ने आरोप लगाया कि इस दौरान पुलिस मूक दर्शक बनी रही।